paragraph_text: William Lawrence Bragg (Adelaide, Australija, 31. ožujka 1890. – Waldringford kod Ipswicha, Suffolk, UK, 1. srpnja 1971.), britanski fizičar. Sin Williama Henryja Bragga. Diplomirao (1908.) se na Sveučilištu u Adelaideu (matematika) te na Trinity College u Cambridgeu (1911.) prirodne znanosti. Profesor fizike na Sveučilištu Victoria u Manchesteru (od 1919. do 1937.), Sveučilištu u Cambridgeu (od 1938. do 1954.); ravnatelj Royal Institution, London (od 1954. do 1966.). Proučavajući ogib rendgenskoga zračenja na kristalu (1912.), došao do pojednostavnjenog izraza (Braggov zakon) koji tu pojavu opisuje kao refleksiju na usporednim ravninama postavljenima kroz čvorišta kristalne rešetke: